cyanic-selkie/wikianc huggingface dataset:
Ջուլի Բոուեն
Կենսագրություն
1992 թվականին Բոուենը հեռուստատեսությամբ սկսել է իր կարիերան «Անվերջ սեր» սերիալում, իսկ ավելի ուշ կատարել է մի քանի երկրորդական դերեր և վերջապես գլխավոր դերը 1995 թվականի «Էքստրիմ» սերիալում, որը ավարտվել է մի քանի սերիա հետո ։ Բոուենը նաև նկարահանվել է ևս մեկ կարճատև սերիալում, իսկ 1998-1999 թվականներին երկրորդական դեր է կատարել «Շտապ օգնություն» սերիալում։ Մեծ էկրանին նա խաղացել է 1996 թվականի Երջանիկ Գիլմորը կատակերգությունում կնոջ գլխավոր դեր, իսկ հետագա տարիներին աշխատել է հիմնականում հեռուստատեսության սիթքոմներում ։
Բոուենը լայն ճանաչում է ստացել NBC-ի «Էդ» սիթքոմում իր համատեղ դերակատարության շնորհիվ, որտեղ նկարահանվել է չորս եթերաշրջանների ընթացքում, 2000-2004 թվակաների ընթացքում։ Ավելի ուշ նա միացել Է ABC «Բոստոնի իրավաբանները» սերիալի դերասանական կազմին, որտեղ նկարահանվել է ընդհուպ մինչև 2008 թվականի շոուի եզրափակիչ մասը։ Նա նաև երկրորդական դերեր է կատարել «Ողջ մնալու համար» և «Դուրման» սերիալներում։ 2009 թվականից ի վեր Բոուենը նկարահանվում Է ABC հեռուստասերիալի թողարկած «Ամերիկյան ընտանիք» սերիալում, որի դերը դարձել է իր կարիերայի գագաթնակետը ։
Անձնական կյանք
2004-2018 թվականներին Բոուենն ամուսնացել է անշարժ գույքի ներդրող և ծրագրային ապահովման մշակող Սքոթ Ֆիլիփսի հետ ։ Նախկին ամուսիններն ունեն երեք որդի՝ Օլիվեր Մքլանահան Ֆիլիպսը (ծնվել է 10.04.2007) և երկվորյակներ Ջոն Ֆիլիպսը և Գուստավ Ֆիլիպսը (ծնվել է 08.05.2009):
Ծանոթագրություններ
Կատեգորիա:Դերասանուհիներ այբբենական կարգով Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:«Էմմի» մրցանակի դափնեկիրներ Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ Կատեգորիա:Ամերիկացիներ իռլանդական ծագմամբ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Բրաունի համալսարանի շրջանավարտներ
Զինվորական գերեզմանատուն № 106 (Բեչ)
Զինվորական գերեզմանատուն № 106 (Բեչ) (Cmentarz wojenny nr 106 - Biecz), զինվորական գերեզմանատուն, գտնվում է Փոքրլեհական վոևոդության Գորլիցյան շրջանի Բեչ քաղաքում։ Գերեզմանատունը մտնում է Առաջին աշխարհամարտի տարիների Արևմտագալիցյան զինվորական դամբարանների խմբի մեջ։ Գերեզմանատանը թաղված են Ավստրիական և Ռուսական բանակի զինծառայողներ, ովքեր զոհվել են Առաջին համաշխարհային պատերազմի ժամանակ՝ 1915 թվականի մայիսին։ Փոքրլեհական վոևոդության պահպանվող հուշարձան է։
Պատմություն
Գերեզմանատունը կառուցվել է 1915 թվականին Կրակովի զինվորական դամբարանների և ռազմական պարետատան դեպարտամենտի կողմից, ավստրիացի ճարտարապետ Հանս Մայրի նախագծով։ 703 քմ մակերեսով գերեզմանատանը գտնվում են 43 եղբայրական և 64 անհատական գերեզմաններ, որոնցում թաղված են 207 ավստրիացի և 177 ռուս զինվորներ։
2009 թվականի մարտի 31-ին գերեզմանատունը ներառվել է Փոքրլեհական վոևոդության հուշարձանների ռեեստրի մեջ (№ А-402/М):
Նկարագրություն
Գերեզմանատունը գտնվում է Քրիստոսի Սրբազան Մարմին եկեղեցու կողքին և շրջապատված է քարե բարձր պատով։ Գերեզմանատունը բաժանված է երեք տեռասի։ Լքված գերեզմանատունը 2002 թվականին վերանորոգվել է։
Արտաքին հղումներ
Կատեգորիա:Առաջին համաշխարհային պատերազմի հուշարձաններ
Լամոտ Վարֆուզե
Լամոտ Վարֆուզե (Lamotte-Warfusée), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 559 մարդ, բնակչության խտությունը` 59.72 մարդ/կմ²։ Բնակավայրը զբաղեցնում է 9.36 կմ² տարածք։
Աշխարհագրություն
Գտնվում է Փարիզ քաղաքից 115 կմ հյուսիս, Ամյեն քաղաքից 22 կմ արևելք։
Տնտեսություն
2010 թվականին ուներ 409 աշխատունակ (15-64 տարեկան) բնակիչ, որոնցից ակտիվ էին 293-ը, իսկ ոչ ակտիվները` 116։ Ակտիվության ցուցանիշը կազմում է 71,6 %։ 293 աշխատունակ մարդկանցից աշխատել է 275 անձ (144 տղամարդ և 131 կին)։ Գործազուրկ են եղել 18 անձ (8 տղամարդ և 10 կին)։ 116 անաշխատունակներից 33-ը եղել են աշակերտներ կամ ուսանողներ, 47-ը` թոշակառուներ, իսկ 36-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ռաուհենշտայն
Ռաուհենշտայն ամրոց, միջնադարյան ամրոցի ավերակներ Ավստրիայի Բադեն քաղաքում։ Ամրոցը գտնվում է Հելենտալ հովտում` Շվեխաթ քաղաքից հյուսիս-արևելք։
Պատմություն
Ենթադրվում է, որ ամրոցը կառուցվել է հարևանությամբ գտնվող Ռաուհենեկ ամրոցի հետ միաժամանակ` 12-րդ դարում Տուրս ընտանիքի կողմից։ Ամրոցին վերաբերող առաջին հիշատակումները հանդիպում են Քլոստերնոյբուրգի հողային կադաստրում 1186 թվականին Alber et Chonrat de Ruhinstein անվանումով ։ Որպես սեփականատեր հիշատակվում է Զեյֆրիդ Տուրս ֆոն Ռաուխենշտայնը (Seyfried Turso von Rauhenstein) : 12-13-րդ դարերում Տուրսերի տոհմը մահացել է, և ամրոցն անցել է Պիլիհսդորֆեր ընտանիքին։ 1386 թվականին ամրոցը ժառանգություն է ստացել Հանս III Պուհայմը։ 1408 թվականին ռաուբրիտերները (բարոն-ազնվականներ) Յոհաննա Լաունայի ղեկավարությամբ գրավել ու ավերել են ամրոցը։
1466 թվականին ամրոցի սեփականատեր Վիլհելմ Պուհայմը թալանել է կայսր Ֆրիդրիխ III-ի կնոջ` կայսրուհի Էլեանորայի կառախումբը։ Չնայած պահակախումբը կարողանում է վերադարձնել թալանված ավարը, կայսրն ուղարկում է պատժիչ ջոկատ` Գեորգ Պոտենդորֆի ղեկավարությամբ, որը թալանում է ամրոցը` այն առնելով կայսերական տիրապետության տակ։ Պաշարման արդյունքում ամրությունների մի մասն ավերվում է։
Մատյաշ Հունյադի արքայի դեմ մղված Հունգարական պատերազմի ընթացքում Ռաուհենշտայն, Ռաուհենեկ և Ռոր ամրոցներն ավերվում են։ Քանի որ կայսր Ֆրիդրիխը փողի խիստ կարիք ուներ պատերազմը շարունակելու համար, Ռաուհենշտայն ամրոցը կայսրեական մի շարք այլ ունեցվածքի հետ գրավադրում է ։
1529 թվականին ամրոցն ավերվում է թուրքերի կողմից։ 15-16-րդ դարերում ամրոցը եղել է շրջանի հողային դատարանի կենտրոնը։ 1534 թվականի եկեղեցական ունեցվածքի գրանցացուցակում Ռաուհենշտայն ամրոցը մոտակա հողերի կենտրոն է նշվում։
Հետագա հարյուրամյակների ընթացքում ամրոցի տերերը հաճախ փոխվել են. նրանք կա'մ գնել, կա'մ ժառանգություն են ստացել Ռաուհենշտայն ամրոցը։ Ասպես, 1635 թվականին Հանս Պաուլ Բաուերը բողոքել է Ֆերդինանդ II-ին ֆրայհեր ֆոն Ռաուհենշտայնից` չնայած Բաուերը փաստորեն չէր զբաղվում ամրոցով և գումար չէր հատկացնում վերանորոգման համար, իսկ 9 տարի անց գրավադրում է ամրոցը ։ Հետագա տարիներին Ռաուհենշտայնը հաճախ վերավաճառվել է` փոխելով 8 սեփականատերերի։
1633 թվականին Ավստրո-թուրքական պատերազմի ժամանակ, ամրոցը խիստ տուժել է` իրենից ավերակներ ներկայացնելով։ 1705 թվականին բացակայել է տանիքի, դռների ու պատուհանների մեծ մասը, իսկ 1713 թվականին ամրոցի նոր սեփականատերը` Ֆրանց Անտոն ֆոն Կվարենտին ի Ռաալը, հրամայում է լքված շինությունից հանել ծածկի առկա մասը, որպեսզի խուսափի տանիքի հարկի վճարումից ։ 1741 թվականին Ռաուհենշտայնն անցնում է ժամանակակից տերերի տիրապետմանը` Դոբլոֆ Դիր ընտանիքին։
1790-1808 թվականներին ամրոցը վարձակալությամբ տրվում է Մյուլբեկ և Հեբենշտրայտ ընկերությանը, որն այդ տարածքում բացում է բևեկնախեժի արտադրություն ։ Արտադրությունը, սակայն, օգուտ չի բերում ո'չ ամրոցին, ո'չ առողջարանին։
1808 թվականին ամրոցը վարձակալում է վիեննացի գործարար, հավաքորդ ու գրող Յոհան Ֆերդինանդ ֆոն Շոնֆելդը։ Նա վերանորոգում է շինությունը, մաքրում և այցելությունների համար բացում միայն ավերակները, բայց ոչ դոնժոնը։ Դեռևս 18-րդ դարում ամրոցի շուրջ հիմնել էին այգի` քանդակներով, տաղավարներով, արհեստական լճակով, ուր լողում էին ջրային կրիաները ։ Այդ ժամանակներից ավերակները բաց էին այցելությունների համար և մշտապես վերականգնվել ու ամրացվել են ։
20-րդ դարի երկրորդ կեսին Ռաուհենշտայնի նկատմամբ հետաքրքրությունը կրկին աճել է։ 1993 թվականից ամրոցի հարևանությամբ կազմակերպվում է Ruinenfestl փառատոնը։
Ճարտարապետություն
Իր պատմության ողջ ընթացքում շենքը մշտապես վերակառուցվել է և լրացվել է։ Կարելի է առանձնացնել ամրոցի կառուցման 4 փուլեր։
Ռոմանական շրջան
Առաջին շինությունը, որ կառուցվել է ամրոցի տեղում, ոչ մեծ երկհարկանի պալատ էր` 20 х 8 մ չափերով։ Չնայած իր համեստ չափերին` հովտի կողմից այն ավելի ահռելի տեսք ուներ` ժայռի վերևում ունեցած իր դիրքի շնորհիվ։ Բակի կողմից պալատում կային երկու կրկնակ դռներ` գլխավոր (2 մ բացվածքով) և տնտեսական (70 սմ բացվածքով)։ Դատելով դռների բարձրությունից` կարելի է եզրակացնել, որ առաջին հարկն ունեցել է մոտ 2 մ բարձրություն։
Պալատի երկրորդ հարկն ունեցել է մոտ 3 մ բարձրություն։ Այն զբաղեցրել են բնակելի ու ներկայացուցչական սենյակները։ Պալատի արևելյան կողմից մասամբ պահպանվել է ճակատամասը։
Բակի կողմից ոչ մի մնացորդ կամ ակնարկ չկա հնարավոր պատուհանների մասին այն ժամանակ, երբ հովտին ուղղված պատին եղել են ռոմանական պատուհաններ, որոնք բարոկկոյի դարաշրջանում ընդարձակվել են։
Գոթիկայի շրջան
14-րդ դարում` հնարավոր է 1299 թվականի ավերումից հետո, պալատին ավելացրել են ևս երկու հարկ, ընդ որում առաջին հարկի բաժանումը պահպանվել է։ Երրորդ հարկը եղել է հներից ավելի բարձր` մոտ 4.5 մ։ Հնարավոր է, որ հարկում եղել է կախովի առաստաղ, նման կառույցները հաճախ են հանդիպում այդ ժամանակի շինություններում ։ Չորրորդ հարկի բարձրությունը կազմում էր 3 մ։
Չնայած չի պահպանվել ռոմանական ոչ մի պատուհան, սակայն լավ գոթական ոճի շատ պատուհաններ հասել եմ մինչև մեր օրեր։ Դրանցից մեկը պահպանվել է նախնական տեսքով. այն հասարակ ուղղանկյուն պատուհան է։ Մնացած պատուհանները որմնաշարվել են բարոկկոյի դարաշրջանում, սակայն դա հեշտ նկատելի է ճակատային մասի կողմից։
Մեզ է հասել գոթական նշտարանման դուռը, որ տեղակայված է չորրորդ հարկում։
Բարոկկոյի շրջան
17-րդ դարի սկզբին շինությունը ենթարկվում է լիարժեք վերակառուցման։ Պալատը բաժանվում է երեք հարկերի, ընդ որում առաջին հարկի բարձրությունը չի փոխվում։ Պատերը, որոնք ուղղված էին ներքին բակի կողմը, ուղղահայաց մասնատվում են 4 մասի, կառուցվում են նոր պատուհաններ։ Առաջին հարկի պատուհանները, որոնք ուղղված էին հովտին, ընդարձակում են` դրանով ամբողջովին ոչնչացնելով 12-14-րդ դարերի ռոմանական պատուհանները։ Երկրորդ և երրորդ հարկերում հանել են հին պատուհանները և դրել նոր մեծ, ուղղանկյուն վեր ձգվող պատուհաններ։
Վերակառուցման ընթացքում ավելացվել են մեծ թվով բուխարիներ, ինչը մեծ վնաս է հասցրել ռոմանական ձևվածքին և ոչնչացրել է գոթական արժեքավոր տարրերը։
Նոր ժամանակներ
1790 թվականին ավերված շինությունում տեղադրվել է սկիպիդարի արտադրության արտադրամաս։ Տանիքի մնացորդների փլուզումից հետո ապամոնտաժվել է ողջ ծածկը, որի ամրացման տեղերը կարելի է տեսնել պատերի շեղ փորվածքներից ։
Ծանոթագրություններ
Կատեգորիա:Ավստրիայի դղյակներ
Կաթսայաջուր (գետ)
Կաթսայաջուր, գետ Հայաստանի Շիրակի մարզում։ Սկիզբ է առնում Ջավախքի լեռների արևմտյան լանջերից և Մեծ Սեպասար գյուղից 1,5 կմ հարավում աջից միախառնվում Աշոցք գետին։ Երկարությունը՝ 15 կմ ։
Ծանոթագրություններ
Կատեգորիա:Շիրակի մարզի գետեր Կատեգորիա:Աշոցք գետի վտակներ
Կաթնաղբյուր (գետ, Գեղարքունիքի մարզ)
Կաթնաղբյուր, գետակ Հայաստանի Գեղարքունիքի մարզում։ Սկիզբ է առնում Վարդենիսի լեռների լանջերից և Վերին Շորժա գյուղից 3 կմ հարավ-արևմուտքում ձախից միախառնվում Մասրիկ գետին։ Երկարությունը՝ 8 կմ ։
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Մասրիկ գետի վտակներ
Քվարկ
Քվարկներ, հիմնարար տարրական մասնիկներ ստանդարտ մոդելում, որոնց լիցքը կոտորակային մեծություն է։
Տարրական մասնիկների ստացումը քվարկներից
Հադրոնների (բարիոնների և մեզոնների) ուսումնասիրության արդյունքում հայտնագործվեցին մեծ թվով մասնիկեր։ Դրանք բոլորը մատերիայի կառուցվածքի հիմնաքարեր լինել չեն կարող, հետևաբար ֆիզիկոսները պետք է կարողանայն ընտրել այն տարրական մասնիկներին, որոնցից կարող էին կազմված լինել մյուս մասնիկները։ Առաջին անգամ այդ աշխատանքը կատարեցին Ֆերմին և Յանգ Չժեն Նինը։ Նրանք որպես տարրական մասնիկներ ընտրեցին իրենց ժամանակ արդեն հայտնի պրոտոնը, նեյտրոնը, հակապրոտոնը, հականեյտրոնը և փորձեցին դրանցից կառուցել այլ մասնիկներ, սակայն արդյունք չստացան։
Հետագայում հայտնագործվեց Λօ հիպերոնը, որը ճապոնացի գիտական Սոիչի Սակատան ավելացրեց պրոտոնին և նեյտրոնին՝ դրանով իսկ ընդլայնեցրեց հադրոնների քանակը։ Սակայն առաջացավ անլուծելի խնդիր Ω- հիպերոնի դեպքում և այն հաղթահարելու նպատակով ամերիկացի ֆիզիկոս Մարի Գել-Մանը, իսրայելցի ֆիզիկոս Նեեմանը և շվեյցարացի ֆիզիկոս Ջորջ Ցվայգը հիմնվելով Էնրիկո Ֆերմիի, Յանգ Չժեն Նինի և Սակատայի առաջարկած մոդելի վրա՝ ընդունեցին, որ պրոտոնի, նեյտրոնի, հիպերոնի փոխարեն կարելի է Ω--ի դժվարությունը հաղթահարել, եթե որպես հիմնարար մասնիկ վերցնենք ոչ թե ամբողջ լիցքով մասնիկներ այլ մասնիկներ, որոնք ընդունում են կոտորակային լիցքեր։ Այդ մասնիկներից կազմվում են բոլոր հադրոնները։ Դրանք են u, d, c, s, t, b քվարկները։
Նկարագրություն
Քվարկները հադրոնների մեջ գտնվում են կապված վիճակում և ազատ վիճակում գտնվել չեն կարող։ Քվարկները ունեն կոտորակային էլեկտրական լիցք։ Աղյուսակից երևում է, որ նրանք ունեն դիսկրետ(ընդհատ) արժեքներ՝ +2⁄3 և −1⁄3։ Զանգվածները բաշխված են լայն տիրույթում, ամենաթեթև քվարկի զանգվածը՝ m=(1,5-5) Մէվ, իսկ ամենածանր քվարկի զանգվածը՝ m=(170-175) Գէվ։ Բոլոր քվարկների բարիոնային լիցքը՝ B=1⁄3 է։ Բարիոնային լիցքը ունի ընդհատ կոտորակային արժեք։ Թեթև քվարկները ապրում են երկար, իսկ ծանր քվարկները՝ կարճ։ Քվարկների բաշխումները նման են լեպտոնների բաշխումներին, դրանք ևս բաժանվում են 3 սերունդների, ինչպես նաև վերին և ստորին դասակարգման։ Ստորին դասակարգման մեջ մտնում են -1⁄3 լիցքով, իսկ վերին դասակարգման մեջ +2⁄3 լիցքով քվարկները։
Ինչպես լեպտոնների դեպքում, այնպես էլ քվարկների դեպքում, վերին և ստորին քվարկների լիցքերի տարբերությունը հավասար է 1։ Երրորդ սերնդի քվարկների կյանքի տևողությունը շատ կարճ, երկրորդ սերնդինը ավելի մեծ է քան երրորդինը և ավելի կարճ քան առաջինը։ Առաջին սերնդի քվարկները գործնականում ապրում են ավելի երկար։ Ազատ վիճակում քվարկների որոնման աշխատանքները ավարտվել են արդյունավետ։ Ազատ վիճակում քվարկները չեն հայտնաբերվել և չեն էլ հայտնաբերվելու։ Յուրաքանչյուր քվարկին համապատասխանում է իր հակաքվարկը։ Բոլոր հակաքվարկների համար բարիոնային լիցքը հավասար է -1⁄3։ Բոլոր հակաքվարկներից կազմվում է բարիոները, հակաքվարկներից անտիբարիոնները և քվարկ-հակաքվարկից մեզոնները։
Արտաքին հղումներ
Կատեգորիա:Միջուկային ֆիզիկա Կատեգորիա:Տարրական մասնիկներ Կատեգորիա:Ստանդարտ մոդել Կատեգորիա:Քվարկներ
Blackout
Blackout, Scorpions ռոք խմբի 8-րդ ալբոմն է։ «Blackout» ալբոմը լույս է տեսել 1982 թվականին։ Այս ալբոմում կա 9 երգ։ Բոլոր 9 երգերը կատարել է Քլաուս Մայնը։ Այս ալբոմի ամենահայտնի երգն է՝ «Blackout»-ը։ Կան նաև այլ երգեր, որոնք նույնպես հայտնություն են ձեռք բերել, դրանք են՝ «Now!» և «No One Like You» երգերը։
Արտաքին հղումներ
Կատեգորիա:Անգլալեզու ալբոմներ
Կակաչուտ (գետ)
Կակաչուտ, գետակ Հայաստանի Սյունիքի մարզում, Սիսիան գետի օժանդակը։ Սկիզբ է առնում Սալվարդ գյուղից 1 կմ հարավում գտնվող աղբյուրներից։ Երկարությունը՝ 5 կմ ։
Ծանոթագրություններ
Կատեգորիա:Սյունիքի մարզի գետեր Կատեգորիա:Սիսիան գետի վտակներ
Լանշեր
Լանշեր (Lanchères), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 981 մարդ, բնակչության խտությունը` 59.85 մարդ/կմ²։ Բնակավայրը զբաղեցնում է 16.39 կմ² տարածք։
Աշխարհագրություն
Գտնվում է Փարիզ քաղաքից 160 կմ հյուսիս, Ամյեն քաղաքից 65 կմ հյուսիս-արևմուտք։
Տնտեսություն
2010 թվականին ուներ 704 աշխատունակ (15-64 տարեկան) բնակիչ, որոնցից ակտիվ էին 512-ը, իսկ ոչ ակտիվները` 192։ Ակտիվության ցուցանիշը կազմում է 72,7 %։ 512 աշխատունակ մարդկանցից աշխատել է 454 անձ (253 տղամարդ և 201 կին)։ Գործազուրկ են եղել 58 անձ (28 տղամարդ և 30 կին)։ 192 անաշխատունակներից 44-ը եղել են աշակերտներ կամ ուսանողներ, 80-ը` թոշակառուներ, իսկ 68-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ջունո Դիաս
Ջունո Դիաս, երբեմն` Ջունոտ Դիաս (Junot Díaz,), դոմինիկյան ծագմամբ ամերիկացի գրող, ստեղծագործում է անգլերեն լեզվով։
Կենսագրություն
Ջունո Դիասը վեց տարեկանից ապրում է ԱՄՆ-ում։ Ավարտել է Ռատգերսի քոլեջը, 1992 թվականին ստացել է բակալավրի աստիճան, 1995 թվականին Կոռնելի համալսարանում ստացել է կերպարվեստի մագիստրոսի աստիճան։ Աշխատել է Ռատգեսրի համալսարանի հրատարակչությունում։ Պատմվածքները հրապարակել է խոշոր ամսագրերում (The Paris Review, The New Yorker, որը նրան ընդգրկել է 21-րդ դարի լավագույն գրողների ցանկում), ներկայացուցչական անթոլոգիայում։ Մասաչուսեթսի տեխնոլոգիական ինստիտուտում դասավանդել գրական հմտություն, Boston Review ամսագրում գրականության բաժնի խմբագիրն է։
Ճանաչում
Արժանացել է մի շարք հեղինակավոր մրցանակների, նրա արձակը թարգմանվել է մի շարք լեզուներով, այդ թվում` ճապոներեն և չինարեն։ 2007 թվականին Բոգոտայի Գրքի միջազգային ցուցահանդեսի ժամանակ ընդգրկվել էր մինչև 39 տարեկան լատինամերիկյան խոստումնալից գրողների ցուցակում: 2012 թվականին ստացել է Մակ-Արթուրի կրթաթոշակ։
Զինվորական գերեզմանատուն № 107 (Բեչ)
Պատմություն
Գերեզմանատունը կառուցվել է 1915 թվականին Կրակովի զինվորական դամբարանների և ռազմական պարետատան դեպարտամենտի կողմից ավստրիացի ճարտարապետ Հանս Մայրի նախագծով։ Գերեզմանատանը գտնվում են 3 եղբայրական և 3 անհատական գերեզմաններ, որոնցում թաղված են հրեական ծագման ավստրիական զինծառայողներ։
Նկարագրություն
Մինչ Երկրորդ համաշխարհային պատերազմի սկիզբը գերեզմանատունը իրենից հրեական գերեզմանատան մի թաղամաս էր ներկայացնում, որը գերմանական զինուժի կողմից ոչնչացվել է Բեչի օկուպացիայի ժամանակ։ Ներկայումս հայտնի են այս գերեզմանատանը թաղված ավստրիացի երեք զինվորների անուններ։
Երկրորդ համաշխարհային պատերազմից հետո գերեզմանատանը տեղադրվել է սպանված հրեաների հիշատակը հավերժացնող հուշարձանը։
Արտաքին հղումներ
Կատեգորիա:Առաջին համաշխարհային պատերազմի հուշարձաններ
Մոդիլիանա
Բնակչությունը, ըստ 2008 թվականի տվյալների, կազմում է 4740 մարդ։ Բնակչության միջին խտությունը՝ 47 մարդ/կմ²։ Զբաղեցնում է 101 կմ² տարածք։ Փոստային ինդեքս՝ 47015։ Հեռախոսային կոդը՝ +39 0546։
Կոմունայի հովանավորն է Սուրբ Ստեփանոս Առաջին նահատակը։ Տոնը նշվում է օգոստոսի 2-ին։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Կահուրդ (գետ)
Կահուրդ, գետակ Հայաստանի Սյունիքի մարզում, Գեղի գետի ձախ օժանդակը։ Առաջանում է Սարիձոր և Այրի գետերի միախառնումից և Գեղի գյուղից 1 կմ հարավ-արևմուտքում միախառնվում մայր գետին։ Երկարությունը՝ 8 կմ ։ Գետի վերնագավառում գտնվում է Կիցք գյուղը։
Վերին հոսանքը կոչվում է Այրիչայ ։
Ծանոթագրություններ
Կատեգորիա:Սյունիքի մարզի գետեր Կատեգորիա:Գեղի գետի վտակներ
Արտաշես Ջալալյան
Արտաշես Սիմոնի Ջալալյան, հայ կինոօպերատոր, ՀԽՍՀ արվեստի վաստակավոր գործիչ (1966)։ ԽՄԿԿ անդամ (1943): Հայրենական մեծ պատերազմի մասնակից։
Կենսագրություն
1934 թվականին ավարտել է Մոսկվայի կինեմատոգրաֆիայի պետական ինստիտուտը։ 1929 թվականից՝ Հայկինոյի դերասան, 1934 թվականից՝ օպերատոր ։
Մասնակցություն Հայրենական պատերազմին
Ջալալյանը մասնակցել է Հայրենական մեծ պատերազմին։ 1941-1945 թվականներին ծառայել է 408-րդ Հայկական հրաձգային դիվիզիայում։ Մասնակցել է Նալչիկի, Մոզդոկի, Մայկոպի, Ստավրոպոլի համար մղվող մարտերին։ Հյուսիսային Կովկասում հայ կինոօպերատորն ընկել է ռմբակոծության տակ, ծանր վիրավորվել, ստացել կոնտուզիա։ 1943 թվականին Արտաշեսը ռազմաճակատում ընդունվել է ԽՄԿԿ շարքերը։ Հայրենիքը բարձր է գնահատել Արտաշեսի ծառայությունները, նրան արժանացրել է Հայրենական մեծ պատերազմի առաջին աստիճանի շքանշանի, Արիության համար, Մարտական ծառայության համար, Կովկասի պաշտպանության համար, Հայրենական մեծ պատերազմում ունեցած բարեխիղճ աշխատանքի համար, Գերմանիայի դեմ տարած հաղթանակի համար մեդալների ։
Ֆիլմեր
Նկարահանել է շուրջ 25 գեղարվեստական ֆիլմեր, լավագույններից են՝
Ծանոթագրություններ
Կատեգորիա:Հայ կինոօպերատորներ Կատեգորիա:Հայրենական մեծ պատերազմի մասնակիցներ Կատեգորիա:ՀԽՍՀ արվեստի վաստակավոր գործիչներ Կատեգորիա:Հայրենական պատերազմի 1-ին աստիճանի շքանշանակիրներ Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ Կատեգորիա:Արիության մեդալակիրներ Կատեգորիա:ՀԽՍՀ պետական մրցանակի դափնեկիրներ Կատեգորիա:ԽՄԿԿ անդամներ
Կաղամբաջուր (գետ)
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Աղաքար գետի վտակներ
Live It Up
«Live It Up», պուերտոռիկացի երգիչ Նիքի Ջեմի երգը, որ ձայնագրվել է ամերիկացի դերասան և ռեփեր Ուիլ Սմիթի և կոսոլվացի երգչուհի Էռա Իստրեֆիի մասնակցությամբ The Official Album of the 2018 FIFA World Cup ալբոմի համար ։ Ստեղծագործությունն ընտրվել է որպես 2018 թվականի ֆուտբոլի աշխարհի առաջնության պաշտոնական երգ։ Դիպլոն հանդես է եկել որպես սինգլի պրոդյուսեր, որը թողարկվել է 2018 թվականի մայիսի 25-ին ։
Պատմություն
2018 թվականի մայիսի 21-ին Ուիլ Սmիթը սոցիալական կայքերի միջոցով հայտնել է, որ ինքը Նիքի Ջեմի հետ աշխատելու է 2018 թվականի ֆուտբոլի աշխարհի առաջնության պաշտոնական երգի վրա և տեղադրել "One Life to Live. Live it Up" կարգախոսը ։ Նիքի Ջեմը նշել է, որ ֆուտբոլի աշխարհի առաջնության պաշտոնական երգի ստեղծումը լուրջ ձեռքբերում է իր կյանքում, որի մասին ինքը կարող է հպարտությամբ պատմել իր թոռներին ։
Երաժշտական տեսահոլովակ
Երաժշտական հոլովակը թողարկվել է 2018 թվականի հունիսի 8-ին ։ Հոլովակում հանդես են գալիս երգը կատարողները՝ Նիքի Ջեմը, Ուիլ Սմիթը և Էռա Իստրեֆին, ինչպես նաև բրազիլացի ֆուտբոլիստ Ռոնալդինյոն։ Օգտագործվել են կադրեր ֆուտբոլի աշխարհի նախորդ առաջնությունից։
Ծանոթագրություններ
Կատեգորիա:2018 սինգլներ Կատեգորիա:2018 երգեր
Laissez-faire
Laissez-faire (լեսե-ֆեր, ֆրանսերենից՝ թույլ տվեք անել, սակայն այս համատեքստում՝ թույլ տվեք գնալ ), չմիջամտելու սկզբունք, տնտեսական ուսմունք, որի համաձայն պետության միջամտությունը երկրի տնտեսությանը պետք է լինի նվազագույնս։ Սա ֆրանսիացի տնտեսագետ և վաճառական Վենսան դը Գուրնեի (1712-1759) ելույթից է, որը նա կարդացել է 1758 թվականին տնտեսագետ-ֆիզիոկրատների (ազատ առևտրի կողմնակիցների) ժողովին։ Իր ելույթում նա ապացուցում էր, որ արհեստների և առևտրի զարգացման համար կառավարությունը պետք է չմիջամտի ձեռնարկատիրական ոլորտին։ Ուսմունքը զարգացել է դասական դպրոցի տնտեսագետների աշխատություններում (մասնավորապես Ադամ Սմիթի «Հետազոտություն ժողովուրդների հարստության բնույթի և պատճառների շուրջ» աշխատությունում, եզրույթը Սմիթը չի ներմուծել և, դատելով Նավիգացիոն ակտերի և վաշխառության օրենքի նկատմամբ ունեցած նրա վերաբերմունքին, այս հարցում նա ճշմարիտ չէր)։
Այս սկզբունքի հիմնական փաստարկը պնդումն է առ այն, որ տնտեսությունն այնպիսի ինքնակարգավորվող համակարգ է, որն ինքն է գտնում արդյունավետ հավասարակշռություն, իսկ պետության միջամտությունն աղավաղում է տնտեսական գործակալների միջոցով ստացած ազդանշանները և արդյունավետ հավասարակշռությունն անհասանելի է դառնում։ Պետությանը հատկացվում է «գիշերային պահակի» դեր՝ շուկայում տնտեսական գործակալների փոխազդեցության կանոնների սահմանում և դրանց իրականացման հսկում, սակայն ոչ մի դեպքում շուկայի ինքնուրույն սուբյեկտի հսկում։
Քննադատություն
Դասական դպրոցի տնտեսագետները չէին բացահայտում տնտեսության կողմից հավասարակշռության հասնելու գործընթացը, հետազոտվում էր հավասարակշռության վիճակը։ Միևնույն ժամանակ, սարդոստայնանման մոդելի համաձայն (որը ցույց է տալիս, թե ինչպես է շուկան, հաջորդական իտերացիայի միջոցով, փոխելով գինն ու քանակը, անհավասարակշիռ դիրքից հասնում հավասարակշիռ դիրքի), գոյություն ունեն շուկայի այնպիսի անհավասար վիճակներ, որոնք արդյունքում չեն հանգեցնում հավասարակշռության։
Մյուս կողմից չմիջամտելու սկզբունքը քննադատում են հակահասարակական լինելու համար։ Այն դեպքերում, երբ տնտեսական անաչառ պատճառների արդյունքում կտրուկ նվազում է աշխատավարձը, տնտեսությունն աստիճանաբար կգա նոր հավասարակշռության, սակայն արդեն աշխատաշուկայում իր ծառայություններն առաջարկող ավելի քիչ մարդ կլինի։ «Laissez-faire»-ի գաղափարի կողմնակիցները, սակայն, կարծում են, որ պետական լրավճարների առկայության դեպքում այդ աշխատատեղերի պահպանումը հարկերի բարձրացման միջոցով կհանգեցնի բնակչության արտադրողական եկամտի անարդար իջեցմանը։
Գրականություն
Կատեգորիա:Տնտեսագիտական հասկացություններ Կատեգորիա:Լիբերալիզմ Կատեգորիա:Կապիտալիզմ Կատեգորիա:Դասական լիբերալիզմ Կատեգորիա:Տնտեսական լիբերալիզմ Կատեգորիա:Քաղաքական շարժումներ Կատեգորիա:Ֆրանսերեն բառեր և արտահայտություններ Կատեգորիա:Քաղաքական տնտեսագիտություն Կատեգորիա:Ինդիվիդուալիզմ Կատեգորիա:Քաղաքական տեսություններ Կատեգորիա:Աջաթևյան քաղաքականություն
Քայլեր (ֆիլմ)
Քայլեր, 1962 թվականին Երևանի հեռուստատեսության կինոխմբագրության նկարահանած ֆիլմ։
Սյուժե
Ֆիլմի գլխավոր հերոսներն են լրագրողը և բժշկուհին։ Նրանց հանդիպումն առիթ է դառնում վերհիշելու պատերազմի դժվար օրերը ։
Ծանոթագրություններ
Կատեգորիա:Ժիրայր Ավետիսյանի ֆիլմեր Կատեգորիա:1962 ֆիլմեր Կատեգորիա:Հայկական ֆիլմեր
Հաշվարկման երկուական համակարգ
Հաշվարկման երկուական համակարգ` հաշվարկման դիրքային համակարգ է, կիրառվում է ժամանակակից համակարգիչներում և էլեկտրոնային սարքավորումներում Առաջին անգամ երկուական համակարգի մասին 1679 թ. գրել է Գոթֆրիդ Վիլհելմ Լայբնիցն իր Explication de l'Arithmétique Binaire աշխատության մեջ ։
Թվերի գրառումը
Երկուական համակարգում թվերը գրվում են երկու նշանի միջոցով։ Դրանք են` 0-ն և 1-ը։ Բնական թվերը գրվում են հետևյալ կերպ՝ Այլ համակարգերով գրառված թվերից տարբերելու համար երկուական թիվը գրվում է աջից ներքևում տեղադրվող ցուցիչով, օրինակ՝ 11012=1310։ Երբեմն այդ նույն դերը կատարում է նախածանցը՝ 0b1101։
Երկուական համակարգում թվի նշանները կարդացվում են հերթով, օրինակ՝ 1101-ը կարդացվում է՝ "մեկ, մեկ, զրո, մեկ"
Տե'ս նաև`
Կատեգորիա:Հաշվարկման համակարգեր Կատեգորիա:Երկուական թվաբանություն Կատեգորիա:2 (թիվ)] [[~
Մերկատո Սարաչենո
Մերկատո Սարաչենո (Mercato Saraceno), կոմունա Իտալիայում, գտնվում է Էմիլիա Ռոմանիա մարզի Ֆորլի Չեզանա գավառում ։
Բնակչությունը, ըստ 2008 թվականի տվյալների, կազմում է 6177 մարդ։ Բնակչության միջին խտությունը՝ 62 մարդ/կմ²։ Զբաղեցնում է 101 կմ² տարածք։ Փոստային ինդեքս՝ 47025։ Հեռախոսային կոդը՝ +39 0547։
Կոմունայում սեպտեմբերի 8-ին հատկապես նշում են Սուրբ Աստվածածնի ծննդյան տոնը։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Ջորդանա Բրյուստեր
Վաղ տարիներ
Ջորդանա Բրյուստերը ծնվել է Պանամա Սիթի քաղաքում, Պանամա, ամերիկացի ներդրումային բանկիրի և Բրազիլիայից նախկին ֆոտոմոդել Մարիա Ժոաոի (ծնված Լեալ Դե Սոուզա) ընտանիքում ։ Ծնվելուց հետո, 6 տարվա ընթացքում, նա ապրել է Լոնդոնում, մինչ այն ժամանակ, երբ տեղափոխվում է մոր հայրենի քաղաք Ռիո դե Ժանեյրո, որտեղ սովորում է վարժ խոսել պորտուգալերեն ։ Այստեղ նա առաջին անգամ գրավում է բրազիլացի հանդիսատեսի ուշադրությունը, կատարելով պարուհու դերը հանրեճանադ մանկական շոույում։ 10 տարեկան հասակում նա տեղափոխվում է Նյու Յորք։ Բրյուստերը ուսուցում է անցնում Convent of the Sacred Heart-ում և ավարտում է Professional Children’s School դպրոցը Նյու Յորքում։ Այնուհետև նա ընդունվում է Եյլի համալսարան, որն ավարտում է 2003 թվականին։ Նրա հորական պապը՝ Քինգման Բրյուստեր-կրտսերը (Kingman Brewster, Jr.), 1963-1967 թվականներին եղել է Եյլի համալսարանի նախագահը ։
Կարիերա
Բրյուստերը նորամուտում է էպիզոդիկ դերով «Բոլոր իմ երեխաները» («All My Children») ցերեկային օճառապղպջակային օպերայում 1995 թվականին։ Դրանից քիչ անց նա ստանում է Նիկի Մենսոնի դերը «Ինչպես է պտտվում աշխարհը» («As The World Turns») օճառապղպջակային օպերայում, որը 1997 թվականին նրան բերում է նոմինացիա «Օճառային օպերաների դայջեսթ» մրցանակին «Լավագույն երիտասարդ դերասանուհի» անվանակարգում ։ Դրան զուգահեռ Բրյուստերը ուսուցանում էր դերասանական վարպետություն և 1998 թվականին նորամուտում է մեծ էկրանին «Ֆակուլտետ» դեռահասական թրիլերի գլխավոր դերերից մեկում ։ Հաջորդ տարի նա հայտնվում է «Վաթսունականները» («The 60’s») մինի-սերիալում, շուտով հեռանում է օճառային օպերայից, իսկ 2001 թվականին Քեմերոն Դիասի հետ նկարահանվում է «Անտեսանելի կրկես» («The Invisible Circus») ֆիլմում ։ Բրյուստերի կարիերայում բեկումնային է հանդիսանում 2001 թվականին «Ֆրսաժ» ֆիլմում դերը, որից քիչ անց նա կանոնավորապես վերին հորիզոնականներ է զբաղեցնում աշխարհի ամենասեքսուալ կանանց վարկանիշներում։ Այդ ժամանակաշրջանում Բրյուստերի նկատմամբ մամուլի լրացուցիչ հետաքրքրություն է առաջացնում նրա սիրավեպը Մարկ Ուոլբերգի հետ ։ Չնայած ֆիլմը մեծ հաջողություն է ունենում, նա որոշում է շարունակել ուսուցումը և էկրանների հաջորդ անգամ հայտնվում է միայն 2004 թվականին, խաղալով «Լրտեսները» («D.E.B.S.») ձախողակ կատակերգությունում։ Դրանից հետո նա գլխավոր դեր է խաղում «Գրեյսի կողքին» («Nearing Grace») անկախ դրամայում, իսկ 2006 թվականին հայտնվում է ընդդեմ Ջեյմս Ֆրանկոի «Մենամարտ» («Annapolis») ֆիլմում։ Նույն թվականին նա գլխավոր դեր է խաղում «Տեխասյան սպանդ բենզոսղոցով. Սկիզբ» («The Texas Chainsaw Massacre: The Beginning») սարսափ ֆիլմում, կոմերցիոն առումով ամենահաջողակ նախագիծը, որտեղ նա խաղացել է առաջատար դեր։
2007 թվականին Բրյուստերը փորձ է կատարում վերադառնալ հեռուստատեսություն ABC-ի համար «Միսթր և միսիս Սմիթ» պիլոտում գլխավոր դերով, հիմնված Անջելինա Ջոլիի հետ համանուն ֆիլմի վրա ։ Պիլոտն ուներ հսկայական բյուջե, սակայն ալիքը որոշում է այն չպատվիրել հետագա ցուցադրման համար ։ Դրանից անմիջապես հետո Բրյուստերը աստղի կարգավիճակով հրավիրվում է «Չակ» («Chuck») սերիալի մի քանի դրվագներում, իսկ այնուհետև վերադառնում է իր դերին «Ֆորսաժ» ֆիլմաշարում։ Նա նկարահանվում է «Ֆորսաժ 4» («Fast & Furious», 2009 թվական), «Ֆորսաժ 5» («Fast Five», 2011 թվական), «Ֆորսաժ 6» («Fast & Furious 6», 2013 թվական) և «Ֆորսաժ 7» («Furious 7», 2015 թվական) ֆիլմերում։
2011 թվականի սկզբին Բրյուստերը հրավիրվում է Ելենա Ռամոսի դերին «Դալլաս» («Dallas») հեռուստասերիալում, որը հանդիսանում է 1978-1991 թվականների համանուն հեռուստասերիալի շարունակությունը ։ Նրա կերպարը հանդիսանում է երկու առաջատար կանացի հերոսուհիներից մեկը, իսկ սերիալը մեկնարկում է 2012 թվականի հունիսին ։ 2014 թվականի հոկտեմբերի 3-ին սերիալը փակվում է երեք եթերաշրջանից հետո, վարկանիշի անկման պատճառով ։ Հաջորդ տարի Բրյուստերը իր վրա է վերցնում առաջատար դերեր երկու հատընտիր-սերիալներում՝ «Գաղտնիքներ և ստեր» («Secrets & Lies») ABC-ում և «Հանցագործությունների ամերիկյան պատմություններ. Ժողովուրդն ընդդեմ Օ. Ջեյ Սիմփսոնի» («American Crime Story») FX-ում ։
Անձնական կյանք
2007 թվականի մայիսի 6-ից Ջորդանան ամուսնացած է «Տեխասյան սպանդ բենզոսղոցով. Սկիզբ» ֆիլմի պրոդյուսեր Էնդրյու Ֆորմի հետ (ծնվել է 1972 թվականին), ում հետ նա հանդիպում էր իրենց ամուսնությունից դեռևս երկու տարի առաջվանից ։ Ամուսիններն ունեն որդի, ծնված փոխնակ մորից՝ Ջուլիան Բրյուստեր Ֆորմ (ծնված 10.09.2013 թվական) ։
2009 թվականին նա 8-րդ տեղն է զբաղեցնում «Maxim» ամսագրի «Hot 100» վարկանիշում ։
Արտաքին հղումներ
Կատեգորիա:Հոլիվուդյան դերասաններ Կատեգորիա:Ամերիկացի դերասանուհիներ Կատեգորիա:Բրազիլացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Եյլի համալսարանի շրջանավարտներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի երեխա դերասանուհիներ
Պանթեոն (Վոլժսկի)
Մորտուարի կամ պանթեոն (Мортуарий), հուղարկավորության արարողությունների համար նախատեսված կառույց։ Գտնվում է Վոլժսկի քաղաքի թիվ 1 գերեզմանատանը ։
Պատմություն
Ըստ վարկածներից մեկի՝ շենքն ունի «П» տառի տեսք։ Կառուցվել է 1950-ական թվականների սկզբին, Վոլժսկի քաղաքի կառուցման առաջին փուլում։ Ըստ մյուս տարբերակի՝ 1958 թվականի վերջում այն կառուցել է մոսկվացի ճարտարապետներից մեկը ։
Չնայած որ կառույցը խարխլված վիճակում է, պահպանվել են քարե սյուները և դագաղի համար նախատեսված զոհասեղանը, որը գտնվում է կենտրոնում՝ ծածկի տակ ։
2014 թվականին Վոլժսկի քաղաքի հիմնական տեսարժան վայրերի ինտերնետի քվեարկության ժամանակ շենքը զբաղեցրել է 8-րդ տեղը ։
2016 թվականի ապրիլի 1-ին «Վոլժսկիի ծիսական արարողությունների Հիշատակ ձեռնարկություն» ՍՊԸ-ն մեկ միլիոն չորս հարյուր ինսուներեք հազար ռուբլով ձեռք է բերել կառույցն ու հողատարածքը։ Ըստ կազմակերպության ղեկավարության ծրագրերի՝ պետք է վերականգնվեր ոչ միայն շենքը, այլև գերեզմանատունը ։
ԱՄՆ-ի խոշորագույն լճերի ցանկ
ԱՄՆ-ի խոշորագույն լճերի ցանկ, հետևյալ ցանկում ներկայացված են ամենախոշոր լճերն ու ջրամբարները ըստ հայելու մակերեսի, որոնք մասամբ կամ ամբողջությամբ պատկանում են ԱՄՆ-ին։ Ջրի մակարդակը թվարկվող լճերում խիստ տատանվում է և նշված են միջին տվյալները։ Այն լճերը, որոնց մի մասը գտնվում է Կանադայի սահմանում (հարևան երկիր է ԱՄՆ-ին), տվյալները ներկայացված են լճի ընդհանուր տարածքի վերաբերյալ, ոչ թե միայն ԱՄՆ-ի տարածքում գտնվող հատվածի մասին։
Պանթեոն (Վոլժսկի)
Ծանոթագրություններ
Կատեգորիա:Տաճարներ այբբենական կարգով Կատեգորիա:Գերեզմանատներ Կատեգորիա:Պանթեոններ Կատեգորիա:1950-ականների հիմնադրումներ
Մելդոլա
Մելդոլա  (Meldola), կոմունա Իտալիայում, գտնվում է Էմիլիա Ռոմանիա մարզի Ֆորլի Չեզանա գավառում ։
Բնակչությունը ըստ 2004 թվականի տվյալների կազմում է՝ 9686 մարդ։ Բնակչության միջին խտությունը՝ 120 մարդ/կմ²։ Զբաղեցնում է 78 կմ² տարածք։ Փոստային ինդեքս՝ 47014։ Հեռախոսային կոդը՝ +39 0543։
Կոմունայի հովանավորն է համարվում Սուրբ Նիկողայոս Զմյուռնացին։ Տոնը միշտ նշում են դեկտեմբերի 6-ին։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Զինվորական գերեզմանատուն № 108 (Բեչ)
Փոքրլեհական վոևոդության մշակութային հուշարձան ։ գրանցման համար՝ A-467/M
Զինվորական գերեզմանատուն № 108 (Բեչ) (Cmentarz wojenny nr 108 - Biecz), զինվորական գերեզմանատուն, գտնվում է Փոքրլեհական վոևոդության Գորլիցյան շրջանի Բեչ քաղաքում։ Գերեզմանատունը մտնում է Առաջին աշխարհամարտի տարիների Արևմտագալիցյան զինվորական դամբարանների խմբի մեջ։ Գերեզմանատանը թաղված են Ավստրո-Հունգարական և Ռուսական բանակների զինծառայողներ, որոնք զոհվել են Առաջին համաշխարհային պատերազմի ժամանակ՝ 1915 թվականին։ Փոքրլեհական վոևոդության պահպանվող հուշարձան է։
Պատմություն
Գերեզմանատունը կառուցվել է 1915 թվականին Կրակովի զինվորական դամբարանների և ռազմական պարետատան դեպարտամենտի կողմից, ավստրիացի ճարտարապետ Հանս Մայրի նախագծով։ Գերեզմանատանը գտնվում են 6 եղբայրական և 20 անհատական գերեզմաններ, որոնցում թաղված են 4 (կամ 5) ավստրիացի և 42 ռուս զինվորներ։ Գերեզմանատունը հիմնվել է հոսպիտալին կից, որն էլ իր հերթին գտնվում էր մոտակա մենաստանում։
2009 թվականի ապրիլի 16-ին գերեզմանատունը ներառվել է Փոքրլեհական վոևոդության հուշարձանների ռեեստրի մեջ (№ А-467/М).
Աղբյուրներ
Կատեգորիա:Առաջին համաշխարհային պատերազմի հուշարձաններ
Լանշ Սեն Իլեր
Լանշ Սեն Իլեր (Lanches-Saint-Hilaire), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 119 մարդ, բնակչության խտությունը` 21.83 մարդ/կմ²։ Բնակավայրը զբաղեցնում է 5.45 կմ² տարածք։
Աշխարհագրություն
Գտնվում է Փարիզ քաղաքից 140 կմ հյուսիս, Ամյեն քաղաքից 26 կմ հյուսիս-արևմուտք։
Տնտեսություն
2010 թվականին ուներ 82 աշխատունակ (15-64 տարեկան) բնակիչ, որոնցից ակտիվ էին 68-ը, իսկ ոչ ակտիվները` 14։ Ակտիվության ցուցանիշը կազմում է 82,9 %։ 68 աշխատունակ մարդկանցից աշխատել է 58 անձ (30 տղամարդ և 28 կին)։ Գործազուրկ են եղել 10 անձ (6 տղամարդ և 4 կին)։ 14 անաշխատունակներից 1-ը եղել է աշակերտներ կամ ուսանողներ, 8-ը` թոշակառուներ, իսկ 5-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Պիկոս դե Էուրոպա
Պիկոս դե Էուրոպա' (Picos de Europa), լեռնաշղթա Իսպանիայի հյուսիսային ափի 20 կմ տարածությունն է, Աստուրիայի, Կանտաբրիայի, Կաստիլիա և Լեոնի ինքնավայր համայնքներում։ Կազմում է Կանտաբրյան լեռների մի մասը։ Անվան համար լայնորեն ընդունված ծագումը հետևյալն է, որ Ամերիկայից ժամանող նավերի համար նրանք Եվրոպայի առաջին տեսարանն են ։
Աշխարհագրություն
Լեռնաշղթան բաղկացած է երեք խոշոր զանգվածներից` Կենտրոնական (նաև` Ուրիելի), Արևելյան (Անդրա) և Արևմտյան (նաև` Պիկոս դե Կորնիոն)։ Կենտրոնական և Արևմտյան զանգվածները բաժանված են 1,5 կիլոմետր խորությամբ Կարեսի կիրճով։ Քարերի ջրերը հիմնականում առաջանում են քարանձավներից։ Կարես գետի ջրի մի մասը փոխանցվում է հիդրոէլեկտրակայանի սխեմայի միջոցով, կիրճի հյուսիսային պատի մոտ գտնվող ջրանցքով։
Բնություն
Կանթաբրիան շականակագույն արջերը (Ursus arctos pyrenaicus) և գայլերը (Canis lupus signatus) ապրում են ավելի հեռավոր շրջաններում։ Բավականին հաճախ երևում են քարայծներ (Rupicapra rupicapra)։ Ըստ Բնապահպանության նախարարության տվյալների 2006 թվականի դրությամբ կատարվել է մոտ 8000 դիտարկում։ Այստեղ տարածված են նաև տարբեր տեսակի արծիվներ և թիթեռնիկներ։ Տարածաշրջանի մեծ մասն այժմ ներգրաված է Պիկոս դե Էուրոպայի ազգային պարկում։
Քարանձավներ
Պիկոս դե Էուրոպայում գտնվում են աշխարհի ամենախորը քարանձավներից շատերը՝ ներառյալ Տոկա դել Կերրո (Torca del Cerro)՝ 1589մ, Սիմա դե լա Կոռնիսա (Torca los Rebecos)՝ 1255մ, Պոզո դել Մադեխունո (Pozo del Madejuno )՝ 1252մ ։
Գաստրոնոմիա
Ամռանը Պիկոսի հովիտները դառնում են արոտավայր ոչխարների, այծերի, կովերի, և խոզերի համար։ Տարածքը հայտնի է իր խիտ կապույտ պանրի համար, ինչպիսիք են Կաբռալես պանիրը և Պիկոն Թռեվիսո Բեջես։
Արտաքին հղումներ
Կատեգորիա:Իսպանիայի լեռնաշղթաներ
Զինվորական գերեզմանատուն № 109 (Բեչ)
Փոքրլեհական վոևոդության մշակութային հուշարձան ։ Գրանցման համար՝ A-403/M
Զինվորական գերեզմանատուն № 109 (Բեչ) (Cmentarz wojenny nr 109 - Biecz), զինվորական գերեզմանատուն, գտնվում է Փոքրլեհական վոևոդության Գորլիցյան շրջանի Բեչ քաղաքում։ Գերեզմանատունը մտնում է Առաջին աշխարհամարտի տարիների Արևմտագալիցյան զինվորական դամբարանների խմբի մեջ։ Գերեզմանատանը թաղված են Ավստրո-Հունգարական, Գերմանական և Ռուսական բանակների զինծառայողներ, ովքեր զոհվել են Առաջին համաշխարհային պատերազմի ժամանակ՝ 1915 թվականին։ Փոքրլեհական վոևոդության պահպանվող հուշարձան է։
Պատմություն
Գերեզմանատունը կառուցվել է 1915 թվականին  Կրակովի զինվորական դամբարանների և ռազմական պարետատան դեպարտամենտի կողմից, ավստրիացի ճարտարապետ Հանս Մայրի նախագծով։ Գերեզմանատանը գտնվում են 40 եղբայրական և 51 անհատական գերեզմաններ, որոնցում թաղված են 126 ավստրիացի և 137 ռուս զինվորներ։
2009 թվականի հոկտեմբերի 26-ին գերեզմանատունը ներառվել է Փոքրլեհական վոևոդության հուշարձանների ռեեստրի մեջ  (№ А-403/М).
Նկարագրություն
Գերեզմանատունը գտնվում է քաղաքի հրշեջ մասին անմիջական հարևանությամբ դեպի Յասլո քաղաք գնացող ճանապարհի ձախ կողմում։ Գերեզմանատունն ունի հաստ պատեր և մուտքի կիսաշրջանաձև բաստիոններ։ Ճարտարապետական նմանատիպ տարրեը բնորոշ են քանդակագործ Հանս Մայրի ստեղծագործական ոճին։ Ներկայումս ազատ մուտքը գերեզմանատուն դժվար է՝ մշտապես փակ դարպասների պատճառով։ Դամբարանը սաստիկ ավերված է և գտնվում է բավականին անմխիթար վիճակում։ Գերեզմանատանը չեն պահպանվել մետաղական օրիգինալ խաչերը, որոնք կամ  հեռացվել են վերականգնողական աշխատանքների ժամանակ կամ գողացվել են։
Արտաքին հղումներ
Կատեգորիա:Առաջին համաշխարհային պատերազմի հուշարձաններ
Լանգվուզեն Կիկերի
Լանգվուզեն Կիկերի (Languevoisin-Quiquery), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 212 մարդ, բնակչության խտությունը` 43.89 մարդ/կմ²։ Բնակավայրը զբաղեցնում է 4.83 կմ² տարածք։
Աշխարհագրություն
Գտնվում է Փարիզ քաղաքից 110 կմ հյուսիս-արևելք, Ամյեն քաղաքից 50 կմ արևելք։
Տնտեսություն
2010 թվականին ուներ 135 աշխատունակ (15-64 տարեկան) բնակիչ, որոնցից ակտիվ էին 103-ը, իսկ ոչ ակտիվները` 32։ Ակտիվության ցուցանիշը կազմում է 76,3 %։ 103 աշխատունակ մարդկանցից աշխատել է 96 անձ (54 տղամարդ և 42 կին)։ Գործազուրկ են եղել 7 անձ (3 տղամարդ և 4 կին)։ 32 անաշխատունակներից 10-ը եղել են աշակերտներ կամ ուսանողներ, 9-ը` թոշակառուներ, իսկ 13-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Շոն գառնուկը (մուլտֆիլմ)
«Շոն գառնուկը» (Shaun the Sheep Movie), բրիտանական «Aardman Animations» and «HiT Entertainment» ընկերության լիամետրաժ մուլտֆիլմը Շոն գառնուկի մասին, ով համանուն մուլտսերիալի հերոս է։ Նաև համարվում է սփին-օֆ Aardman ընկերության «Ուոլլես և Հորմիթ» ֆիլմի համար, որտեղ առաջին անգամ օգտագործվել է Շոն հերոսը։ Մուլտֆիլմը ստեղծվել է պլաստիլինե և համակարգչային անմացիաների միաձուլման շնորհիվ։ Համաշխարհային պրեմիերան կայացել է 2015 թվականի հունվարի 24-ին ԱՄՆ-ում համաշխարհային «Սանդենս» կինոփառատոնի ժամանակ ,Ռուսաստանում պրեմիերան կայացել է 2015 թվականի մարտի 26—ին ։
Մուլտֆիլմի համար երգերը գրել է անգլիացի կինոկոմպոզիտոր Իլան Էշքերին ։
Սյուժե
Մի անգամ Շոն գառնուկի կատակի պատճառով ագարակատերը ստիպված է լինում գնալ քաղաք։ Կատարվածի համար մեղավորը, հոտը և հովվաշուն Բիտցերը ստիպված են լինում գնալ մեծ քաղաք, որպեսզի գտնեն ագարակատիրոջը և փրկեն նրան...
Արտադրություն
2011 թվականի հունվարին BBC-ն հայտնել է, որ «Aardman» ստուդիան սկսել է աշխատանքը լիամետրաժ մուլտֆիլմի վրա, որը Շոն գառնուկի մասին է, և որը պետք է թողարկվեր 2013/2014 թվականներին։ 2013 թվականի ապրիլին հայտարարվել է, որ սցենարիստները և ռեժիսորները կլինեն Ռիչարդ Թարզաքը և Մարկ Բյորթոնը (որոնք հայտնի են «Մադագասկար»-ից), նաև այն, որ ֆիլմը կֆինանսավորվի ֆրանսիական StudioCanal ընկերության կողմից ։ Նկարահանումները սկսվել են 2014 թվականի հունվարի 30-ին։ Երկու ամիս անց՝ 2014 թվականի ապրիլի 3-ին, հրապարակվել են ֆիլմի պաստառը և թիզեր-թրեյլերը ։ Նկարն էկրան է բարձրացել 2015 թվականի փետրվարի 6-ին ։ Հենց այդ օրն այն ցուցադրվել է Մեծ Բրիտանիայում, Իռլանդիայում, Ֆինլանդիայում և այլ եվրոպական երկրներում ։
Քննադատություն
Գռեհիկ և շաբլոնային է, բայց ծիծաղելի և հրապուրիչ անիմացիոն կատակերգություն է ագարակատիրոջ և իր գառնուկների արկածների մասին մեծ քաղաքում։
Ծանոթագրություններ
Կատեգորիա:Բրիտանական մուլտֆիլմեր Կատեգորիա:2015 մուլտֆիլմեր Կատեգորիա:Մուլտֆիլմեր կենդանիների մասին Կատեգորիա:Բրիտանական ֆիլմեր Կատեգորիա:Անգլերեն ֆիլմեր Կատեգորիա:Մուլտֆիլմեր շների մասին Կատեգորիա:2010-ականների ֆենտեզի ֆիլմեր Կատեգորիա:StudioCanal ֆիլմեր
Լոնջիանո
Լոնջիանո (Longiano), կոմունա Իտալիայում, գտնվում է Էմիլիա Ռոմանիա մարզի Ֆորլի Չեզանա գավառում ։
Բնակավայրի հովանավորն է համարվում Սուրբ Քրիստափորը։
Հարևան բնակավայրերն են՝ Մոնտիանո, Ռոնկոֆրեդո, Սավինիանո սուլ Ռուբիկոնե, Գատեո։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Սրբոց Նահատակաց եկեղեցի (այլ կիրառումներ)
Սրբոց Նահատակաց եկեղեցի անունը կարող է վերաբերել
Սիրախաղ (հեռուստասերիալ)
Սյուժեն
Ընտանիքի գլխավորը Կալիանի տատիկն է, ով միշտ պատրաստ է լավ խորհուրդներ տալ իր երեխաներին ու թոռներին։ Նա ունի երկու որդի ՝ Տեջը և Շատկին։ Տեջը ամուսնացած է Ջանվիի հետ և ունի 3 երեխա՝ Օմկարան, Ռուդրան և Պրիանկան։ Շակտին ամուսնացած է Պինկիի հետ և ունի մեկ որդի՝ Շիվայը։
Շոուն եղբայրական ամուր սիրո մասին է։ Շիվայը հայտնի գործարար է, ով չի հավատում սիրո առկայությանը և միայն մոր պնդմամբ և  ցանկությամբ է պատրաստվում ամուսնանալ Տիա Կապուրի հետ։ Սակայն հանգամանքների բերումով նա ամուսնանում է Անիկայի հետ, ով ունի ֆիզիկական խնդիրներ ունեցող փոքրիկ եղբայր՝ Սահիլը։ Թեև Շիվայն ու Անիկան իդելական պայմաններում չեն ամուսնանում, բայց ի վերջո սիրահարվում են և ապացուցում, որ իդեալական զույգ են, օրինակ ծառայելով Շիվայի կրտսեր եղբայրներին եւ քույրիկին։
Օմկարան նկարիչ է, ով հավատում է սիրուն և ապրում է գործարար կյանքից հեռու։ Նա Մումբայում հանդիպում է մի աղջկա՝ Իշանա անվամբ, ով իրականում ցանկանում է ամուսնանալ նրա հետ ֆինանսական կայունության հասնելու համար։ Իր նպատակին հասնելու համար այդ աղջիկը հանդես է գալիս որպես Բել, մի հնազանդ աղջիկ, ով իրականում փորձում է բաժանել Օմկարային և նրա ընկերուհի Ռիդդհիմային։ Ի վերջո Իշանայի դիմակը պատռվում է, բայց Օմկարայի և Ռիդդհիմայի հարաբերություններն էլ երկար չեն տևում, բազմաթիվ անհամաձայնություններից հետո գալիս է նրանց հարաբերությունների վերջը։ Այնուհետև Օմկարան ամուսնանում է Գաուրի Կումարի Շարմայի հետ, ում հետ ծանոթանում է Բարեյլիում։ Ի սկզբանե նա ատում է Գաուրիին մտածելով, որ նա հարստության հետևից է վազում, բայց ի վերջո հաղթում է սերը։ Գաուրիին առանձնակի շարմ են տալիս նրա հնդկերեն բառերի ոչ ճշգրիտ արտասանությունը և անգլերենի չիմացությունը։
Ռուդրան Օմկարայի կրտսեր եղբայրն է և գործնականում կրտսերը նաև ընտանիքում։ Նա չունի հավակնություններ կամ նպատակներ կյանքում, նրա միակ զբաղմունքը զվարճանալն է։ Նրա կյանքում հայտնվում է Սաումյան, ում նա անընդմեջ ծաղրում է գեր լինելու պատճառով։ Հետո նա ամուսնանում է Սաումյայի հետ, սակայն այդժամ նրանք երկուսն էլ լինում են գինովացած և չեն գիտակցում իրենց արարքի լրջությունը։ Նրանց հարաբերությունները այդպես էլ չեն կարգավորվում և Սաումյան հեռանում է Ռուդրայի կյանքից։ Ապա Ռուդրայի կյանքում հայտնվում է Բհավյա Պրատապ Ռաթհորը, ով ոստիկանության աշխատակցուհի է և քողարկվելով  որպես ամաչկոտ և հասարակ աղջիկ ՝ օգտագործում է Ռուդրային իրեն տրված հատուկ առաջադրանքի իրագործման համար։ Արդյունքում Ռուդրան և Բհավյան սիրահարվում են, բայց նրանց տարիքային տարբերությունը մեծ խնդիր է դառնում նրանց համար։ Հետո Սաումյան վերադառնում է Ռուդրայի հետ վերամիավորվելու նպատակով, սակայն դա նրա մոտ չի հաջողվում, քանի որ Ռուդրան և Բհավյան ամուսնանում են։
Պրիանկան ամաչկոտ, ազնիվ աղջիկ է։ Նա Անիկայի ընկերուհին է։ Պրիանկան ամուսնանում է ոստիկանության սպա Ռանվիր Ռադհավանի հետ։ Ռանվիրը ի սկզբանե ներակայացվում է որպես բացասական կերպար, սակայն Պրիանկայի հանդեպ սերը նրան փոխում է։
Եղբայրները անընդմեջ հակամարտության մեջ են Կապուր քույրերի ՝ Սվետլանայի, Տիայի և Սաումյայի հետ։ Սվետլանան բացահայտելով, որ իրենց հայրը սպանվել է Օբերոյներին պատկանող գործարաններից մեկում, փորձում է վրեժ լուծել։ Սկզբում նա դառնում է Օմկարայի և Ռուդրայի հոր ՝ Տեջի սիրուհին, փորձելով բաժանել նրան և կնոջը ՝ Ջանվիին, սակայն դա նրան չի հաջողվում և նա փորձում է իր ճանկը գցել Օմկարային, բայց կրկին ապարդյուն։ Արդյունքում նա հայտնվում է բանտում։
Սաումյան, Կապուր քույրերից ամենափոքրը, սկզբում հանդես էր գալիս որպես դրական կերպար։ Հետո պարզվում է նրա որպիսությունը։ Սաումյան  երկար ժամանակ անց վերադառնում է Ռուդրայի հետ վերամիավորվելու նպատակով, սակայն դա նրա մոտ չի հաջողվում, քանի որ Ռուդրան և Բհավյան ամուսնանում են։ Սվետլանան և Սաումյան հայտնվում են բանտում, իսկ Տիան շարունակում է ապրել ամուսնու ՝ Դուշյանտի, և իրենց համատեղ երեխայի հետ։
Շուտով Անիկան իմանում է, որ  իր ծնողները ևս մահացել են Օբերոյների գործարանում տեղի ունեցած հրդեհի հետևանքով։ Ապա պարզ է դառնում նաև, որ իրականում Գաուրին նրա կրտսեր քույրն է ՝ Չուտկին։
Ռեդուքս
Շոուի գործողությունները տեղափոխվում են այնտեղ, որտեղից ամենինչ սկսվել էր։ Կրկին Շիվայի և Անիկայի առաջին հանդիպումը։ Իրենց կյանքում տեղի ունեցած փոփոխությունները։
Սա նոր պատմություն է, որտեղ Շիվայը հասարակ գործարար է, ով շարունակում է սգալ ծնողների մահը։ Շիվայի մայրը՝ Պինկին, սպնել է նրա հորը՝ Շակտիին, նրան սիրուհու հետ բռնացնելու պատճառով, ապա ինքնասպան եղել։ Օմկարան արդեն ոչ թե նկարիչ է, այլ բիզնեսմեն, ով աշխատում է Շիվայի հետ, իսկ Ռուդրան հայտնի մոդել է։ Պրիանկան նոր պատմության մեջ ներկայացված է որպես Շիվայի հարազատ քույր։
Անիկան և Գաուրին ապրում են իրենց հորաքրոջ՝ Սահիլի մայրիկի հետ, ով ատում է նրանց, իրենց իսկ մոր պատճառով, քանի որ նա թողել է ամուսնուն և փախել այլ տղամարդու հետ։ Գաուրին տեղյակ չէ այդ մասին, իսկ Անիկան ամենինչ անում է, որ այդ գաղտնիքը չբացահայտվի։ Անիկան միայնակ, իր արդար աշխատանքով հոգում է Գաուրիի ուսման, Սահիլի բուժման և տան ծախսերը։
Շիվայն ու Անիկան հանդիպում են, սակայն նրանց միջև վատ հարաբերություններ են ձևավորվում, Շիվայի՝ կանանց հանդեպ վստահության պակասի պատճառով։ Տեղի են ունենում նաև Գաուրիի և Օմկարայի, Ռուդրայի և Բհավյայի հանդիպումները։
Շիվայն ու Անիկան կրկին հանդիպում են Օբերոյների առանձնատանը, որտեղ Անիկան հայտնվում է որպես Պրիանկայի հարսանիքի կազմակերպիչ։ Շիվայը տատիկի ցանկությամբ պատրաստվում է ամուսնանալ Տիայի, իսկ Պրիանկան նրա եղբոր Դակշի հետ։ Դակշը փորձում է բռնի կերպով տիրանալ Անիկային, սակայն Անիկային հաջողվում է փախչել։ Նա այդ մասին պատմում է Շիվային, սակայն նա չի հավատում նրան։ Հետո Անիկան պարզում է, որ Դակշը այլ աղջկա՝ Պրիանկայի ընկերուհի Պայալի հետ է հանդիպում և վերջինս հղի է նրանից, իսկ Պրիանկայի հետ ցանկանում է ամուսնանալ միայն Օբերոյների հարստությանը տիրանալու համար։ Հստակ ապացույցների բացակայության պատճառով Շիվայը շարունակում է չհավատալ Անիկային։
Դակշի և Պրիանկայի ամուսնության օրը Դակշը փախուստի է դիմում Անիկայի շանտաժի պատճառով։ Պրիանկան գնում է նրան փնտրելու և դժբախտ պատահարի հետևանքով կոմայի մեջ է ընկնում։ Շիվայը մտածելով, որ ամենինչում Անիկան է մեղավոր, ստիպողաբար ամուսնանում է նրա հետ, նրա կյանքը դժողքի վերածելու նպատակով։ Ապա Շիվայը պարզում է, որ իրականում Դակշն է մեղավորը և Պրիանկայի կոմայից դուրս գալու հետո պատռում է նրա դիմակը։ Շիվային երկար փորձերից հետո հաջողվում է արժանանալ Անիկայի ներմանը։ Նա Անիկայի ծննդյան օրը որպես նվեր նրան հանձնում է իրենց ամուսնալուծության փաստաթղթերը, մտածելով որ դա լավագույն նվերը կլինի նրա համար։
Լոկուր
Լոկուր (Laucourt), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 181 մարդ, բնակչության խտությունը` 28.41 մարդ/կմ²։ Բնակավայրը զբաղեցնում է 6.37 կմ² տարածք։
Աշխարհագրություն
Գտնվում է Փարիզ քաղաքից 100 կմ հյուսիս, Ամյեն քաղաքից 45 կմ հարավ-արևելք։
Տնտեսություն
2010 թվականին ուներ 126 աշխատունակ (15-64 տարեկան) բնակիչ, որոնցից ակտիվ էին 95-ը, իսկ ոչ ակտիվները` 31։ Ակտիվության ցուցանիշը կազմում է 75,4 %։ 95 աշխատունակ մարդկանցից աշխատել է 86 անձ (47 տղամարդ և 39 կին)։ Գործազուրկ են եղել 9 անձ (3 տղամարդ և 6 կին)։ 31 անաշխատունակներից 7-ը եղել են աշակերտներ կամ ուսանողներ, 12-ը` թոշակառուներ, իսկ 12-ը չեն աշխատել տարբեր պատճառներով ։